საქართველოს ეკონომიკისა და მდგრადი განვითარების სამინისტროს სსიპ − საზღვაო ტრანსპორტის სააგენტოს მიერ შემუშავებული  საზღვაო ტრანსპორტის სტრატეგიული განვითარების კონცეფციის პროექტის
საჯარო კონსულტაციების შემაჯამებელი ანგარიში

საქართველოს ეკონომიკისა და მდგრადი განვითარების სამინისტროს სსიპ − საზღვაო ტრანსპორტის სააგენტოს მიერ, საზღვაო ტრანსპორტის სფეროზე პასუხისმგებელი სახელმწიფო უწყებების ჩართულობით შემუშავებული საქართველოს საზღვაო ტრანსპორტის სტრატეგიული განვითარების კონცეფციის პროექტის საჯარო კონსულტაციების გამართვის მიზნით განხორციელდა შემდეგი აქტივობები:
· საზღვაო ტრანსპორტის სტრატეგიული განვითარების კონცეფცია გამოქვეყნდა საზღვაო ტრანსპორტის სააგენტოს ვებგვერდსა და სააგენტოს Linkedin-ის გვერდზე 30 მარტს. ნებისმიერ დაინტერესებულ პირს, 7 აპრილის ჩათვლით, შეეძლოთ მოსაზრებების წარმოდგენა საკონტაქტო ელექტრონული ფოსტის მისამართებზე (info@mta.gov.ge; m.kadjaia@mta.gov.ge). 
· დამატებით, ელექტრონული ფოსტისა და სოციალური ქსელის Linkedin-ის მეშვეობით დაინტერესებულ პირებს ეცნობათ აღნიშნული კონცეფციის პროექტის ვებგვერდზე განთავსების შესახებ. 
· სააგენტოს ვებგვერდსა და Linkedin-ზე, საჯარო კონსულტაციების შესახებ განაცხადში ხელმისაწვდომი იყო ონლაინსარეგისტრაციო ფორმა „Google Form“, რითაც ნებისმიერ დაინტერესებულ პირს შეეძლო რეგისტრაციის გავლა დოკუმენტის საჯარო განხილვის შეხვედრაზე მონაწილეობის მიზნით.
· დოკუმენტის საჯარო განხილვა გაიმართა 2023 წლის 11 აპრილს, 11:00 საათზე, ონლაინპლატფორმა webex-ის საშუალებით. შეხვედრას უძღვებოდა საქართველოს ეკონომიკისა და მდგრადი განვითარების სამინისტროს სსიპ − საზღვაო ტრანსპორტის სააგენტოს დირექტორი, თამარ იოსელიანი. განხილვას დაესწრო 38 პირი როგორც საჯარო და კერძო უწყებებიდან, ასევე ასოციაციებიდან და საგანმანათლებლო უწყებებიდან (მონაწილეთა სია იხილეთ დანართ №2-ში). შეხვედრა გაგრძელდა 2 საათს. 
· ელექტრონული ფოსტის საშუალებით, სააგენტომ მიიღო 6, ხოლო ონლაინშეხვედრაზე 7 რეკომენდაცია. მიღებული რეკომენდაციებიდან სააგენტომ გაითვალისწინა 4, ნაწილობრივ გაითვალისწინა 1 მოსაზრება, ხოლო 8 რეკომენდაცია არ იქნა გათვალისწინებული (დეტალური ანგარიში რეკომენდაციების გათვალისწინების შესახებ იხილეთ დანართ №1-ში).




























დანართი 1: რეკომენდაციების გათვალისწინების ანგარიში
დანართი 2: მონაწილეთა სია
დანართი №1
რეკომენდაციების გათვალისწინების ანგარიში

	სტატუსი
	სტატუსის მინიჭების კრიტერიუმი

	გათვალისწინებულია
	რეკომენდაცია/კომენტარი კონცეფციაში ასახულია იმ ფორმით და შინაარსით, რომელიც პირმა/პარტნიორმა ორგანიზაციამ წარმოადგინა

	ნაწილობრივ გათვალისწინებულია
	რეკომენდაციის/კომენტარის საფუძველზე ან მისი გავლენით გარკვეული ცვლილებები შევიდა კონცეფციის ტექსტში, თუმცა არა ზუსტად ისეთი ფორმულირებით, როგორსაც პირი/პარტნიორი ორგანიზაცია გვთავაზობდა.

	არ არის გათვალისწინებული
	რეკომენდაციის/კომენტარის საფუძველზე, კონცეფციის ტექსტში ცვლილება ან შესწორება არ განხორციელებულა.




	1.
	რეკომენდაცია: კონცეფციის სახელწოდება მითითებულია  ‒  „საზღვაო ტრანსპორტის სტრატეგიული განვითარების კონცეფცია“. ჩემი აზრით, უფრო კარგი იქნებოდა შევცვალოთ სიტყვა „ტრანსპორტის“ სიტყვით „ინდუსტრიის“, რადგანაც კონცეფციაში საუბარია საზღვაო განათლებაზეც, ნავსადგურებზეც, სახაზო გადაზიდვებზეც და ა. შ. ანუ კონცეფცია მოიცავს კომპონენტების უფრო ფართო წრეს, ამიტომ სიტყვა „ინდუსტრია“ უფრო მეტად უხდება ამ დოკუმენტს, როგორც უფრო ფართო სპექტრის ტერმინი.

	
	არ არის გათვალისწინებული: კონცეფცია შეეხება საზღვაო ტრანსპორტის სფეროს განვითარებას და მასთან მჭიდროდ დაკავშირებულ სფეროებს. მართალია, „საზღვაო ინდუსტრია“ მოიცავს კომპონენტების უფრო ფართო წრეს, თუმცა „ინდუსტრია“ უფრო კერძო სექტორის აღმნიშვნელი ცნებაა.

	2.
	რეკომენდაცია: ტერმინები ‒ ყურადღება მიექცეს ტერმინების სისწორეს, მაგალითად, ‒ IMO VIMSAS ‒ საერთაშორისო საზღვაო ორგანიზაციის წევრი სახელმწიფოს აუდიტი ‒  მიზანშეწონილია  დაამატოთ სიტყვა „ნებაყოფლობითი“, რადგანაც ეს ტერმინი ოფიციალურად არის დოკუმენტის სახელწოდებაში.

	
	გათვალისწინებულია:  კონცეფციის ტექსტში გაკეთდა შესაბამისი ჩასწორება.

	3.
	რეკომენდაცია: კონცეფციის ნაკლოვანებად მიმაჩნია მასში ისეთი მნიშვნელოვანი თემების არარსებობა, როგორიცაა:
ა) „ზღვაში ძებნა და გადარჩენა“,
ბ) „ნავთობის ავარიული დაღვრის ლიკვიდაცია“,
გ) სამაშველო ოპერაციებისთვის მზადყოფნის გაუმჯობესება,
დ) მეზღვაურთა სამედიცინო დაზღვევა,
ე) მეზღვაურების უხარისხო სამედიცინო შემოწმება სრულად,
ვ) მეზღვაურის არასაკმარისი მომზადება შრომით კონტრაქტებში, მაშინ როდესაც ჩვენი პრაქტიკა აჩვენებს, რომ აუცილებელია მეზღვაურმა ისწავლოს, სწორად როგორ გამოიყენოს საკუთარი უფლებები.

	
	არ არის გათვალისწინებული:
შემდეგი საკითხები: მეზღვაურთა სამედიცინო დაზღვევა; მეზღვაურების არასათანადო სამედიცინო შემოწმება; მეზღვაურის არასაკმარისი მომზადება შრომით კონტრაქტებში, გათვალისწინებულია საზღვაო შრომის ბაზრის რეფორმის ფარგლებში და აღნიშნული საკითხები ასევე ასახულია საზღვაო შრომის კონვენციის სარატიფიკაციო და საკანონმდებლო პაკეტში.
რაც შეეხება ზღვაში ძებნასა და გადარჩენას და ნავთობის ავარიული დაღვრის ლიკვიდაციას, აღნიშნულ მიმართულებებში უზრუნველყოფილია შესაბამისი საერთაშორისო სტანდარტები. ეფექტურად ფუნქციონირებს სააგენტოში შემავალი ზღვაზე ძებნა-გადარჩენისა და გემების მოძრაობის მონიტორინგის დეპარტამენტი, რომელიც ასევე პასუხისმგებელია ნავთობის დაღვრასთან დაკავშირებით სალიკვიდაციო სამუშაოების წარმოებაზე. ამასთანავე, არსებობს საქართველოს კანონი „საზღვაო-სამაშველო სამსახურის შესახებ“ და ზღვაში ნავთობის დაღვრაზე რეაგირების ეროვნული გეგმა, რომელიც დამტკიცებულია საქართველოს მთავრობის 2016 წლის 22 აპრილის №195 დადგენილებით.
დამატებით, 2023 წლის მარტში სსიპ − საზღვაო ტრანსპორტის სააგენტოსა და ევროპის საზღვაო უსაფრთხოების სააგენტოს შორის გაფორმდა დონაციის შეთანხმება, რითაც სააგენტო მიიღებს ახალ აღჭურვილობას ამ მიმართულებით.

	4.
	რეკომენდაცია: მიზანშეწონილია შესწორდეს ტერმინი „შავი სია“ ‒ ასეთი ტერმინის გამოყენება ოფიციალურ დოკუმენტებში მიზანშეწონილი არ არის, სწორი იქნება გამოყენებულ იქნეს ოფიციალური IMO-ს მიერ მიღებული ტერმინი ‒ „მაღალი რისკის კატეგორია“. ნავსადგურის სახელმწიფო კონტროლის მთავარი რეჟიმების შავ სიაში „მაღალი რისკის კატეგორიაში“ (Paris MoU, Tokyo MoU).

	
	გათვალისწინებულია: კონცეფციის დოკუმენტის ტექსტში გაკეთდა შესაბამისი ჩასწორებები.

	5.
	რეკომენდაცია: საზღვაო ფორუმის შექმნის იდეა საკმაოდ კარგი იყო, და კრებდა თავის ავტორიტეტს, მაგრამ კოვიდის ეპიდემიამ დროებით შეაჩერა ეს ღონისძიება, უნდა გაკეთდეს ყველაფერი  შესაძლებელი იმისათვის, რომ აღდგეს ეს ღონისძიება და არ ვიყოთ შეზღუდული მხოლოდ სახელმწიფო ხელისუფლების მონაწილეობით, არამედ მოწვეულ იქნეს ინდუსტრიის წევრები (სადაზღვევო კომპანიები, ურთიერთდაზღვევის კლუბები, მსხვილი სანაოსნო მენეჯერები, უცხოური საზღვაო საადვოკატო კომპანიები და ა.შ.)

	
	გათვალისწინებულია: კონცეფციის დოკუმენტის ტექსტში გაკეთდა შესაბამისი ჩასწორება, რომელშიც გამოიკვეთა აღნიშნული ღონისძიების მნიშვნელობა და ჩატარების აუცილებლობა.

	6.
	რეკომენდაცია: IMO-ს საბჭოს წევრად საქართველოს არჩევის მცდელობები იყო ადრეც (ორჯერ), მაგრამ წარუმატებლად, რადგანაც საბჭოში წევრობას აქვს თავისი ტრადიცია და ქვეყანას უნდა გააჩნდეს შესაბამისი ხანგრძლივი აღიარებული ავტორიტეტი საზღვაო საზოგადოებაში.

